חוק הקרן הדו-לאומית למחקר ולפיתוח תעשייתיים
.

 בחוק זה –
 ”הקרן“ – הקרן הדו־לאומית למחקר ולפיתוח תעשייתיים של ישראל וארצות הברית שהוקמה על פי הסכם הקרן;
 ”הסכם הקרן“ – ההסכם שבין ממשלת ישראל לבין ממשלת ארצות הברית של אמריקה מיום 3 במרס 1976, לרבות חילופי מכתבים בין הממשלות האמורות מיום 18 במאי 1977.

 הקרן היא תאגיד כשר לכל זכות, חובה ופעולה משפטית.

 הקרן תאורגן ותנוהל לפי הסכם הקרן ובהתאם לכללי הנוהל והתקנות שהותקנו על־פיו.

 בנק ישראל רשאי לקבל פקדונות מאת הקרן.

 הממשלה רשאית, באישור ועדת הכספים של הכנסת, להציע שינויים בהסכם הקרן ולהסכים לשינויים כאמור.

 שר האוצר רשאי להתקין תקנות בדבר מתן פטור ממסים ומתשלומי חובה כאמור בהסכם הקרן.

 שר התעשיה, המסחר והתיירות ממונה על ביצוע חוק זה והוא רשאי להתקין תקנות בכל ענין הנוגע לביצוען של הוראות הסכם הקרן ולמילוי התחייבויותיה של המדינה על פיהן.

 מנחם בגיןראש הממשלה
 יגאל הורוביץשר התעשיההמסחר והתיירות
 אפרים קצירנשיא המדינה

בוט חוקים